Avís legal | Euses - Campus Terres de l'Ebre (Tarragona)\nCampus Terres de l'Ebre > Avís legal\nInformació general – Titularitat del lloc Web\nEn compliment del que preveu l’article 10 de la Llei 34/2002 , de 11 de juliol, de Serveis de la Societat de la Informació i Comerç Electrònic , s’informa que www.euses.cat és un domini d’EUSES TERRES DE L’EBRE, SL (en endavant, EUSES-TE), CIF B55076921, domicili social a Carrer President Macià, 65 • 17190 Salt (Girona), correu electrònic protecciodades@euses.cat i telèfon de contacte 977 448 093 .\nEl lloc web www.euses.cat té per finalitat posar a disposició dels alumnes i/o usuaris d’EUSES-TE, i del públic interessat, informació actualitzada sobre EUSES-TE.\nEl present Avís Legal, juntament amb la Política de privacitat, regeixen l’accés i la utilització, per part de l’Usuari, del lloc web www.euses.cat, i regulen expressament les relacions sorgides entre EUSES-TE i els “Usuaris ” així com la informació i serveis oferts a través del seu lloc web.\nMitjançant l’acceptació de les presents Condicions Generals d’Ús, l’Usuari manifesta :\na . Que ha llegit , entén i comprèn el que aquí s’exposa.\nb . Que assumeix totes les obligacions aquí disposades .\n1.- Contingut del web\nwww.euses.cat proporciona l’accés a multitud d’informacions, serveis o dades (en endavant, “els continguts”) a Internet pertanyents a EUSES-TE o als seus llicenciants als que l’ USUARI pugui tenir accés. L’USUARI assumeix la responsabilitat de l’ús del portal.\nL’usuari accedeix voluntàriament a aquest lloc web. L’accés i navegació en aquesta pàgina implica acceptar i conèixer els advertiments legals, condicions i termes d’ús continguts en ella. El fet d’accedir no implica l’establiment de cap tipus de relació comercial entre EUSES-TE i l’usuari.\nEUSES-TE no es responsabilitza del mal ús que es realitzi dels continguts de la nostra pàgina web, sent exclusiva responsabilitat de la persona que accedeix a ells o els utilitza. Tampoc assumeix cap responsabilitat per la informació continguda a les pàgines web de tercers a les que es pugui accedir per enllaços des de la pàgina web www.euses.cat. La presència d’aquests enllaços en el lloc web té una finalitat informativa, no constituint en cap cas una invitació a la contractació de productes o serveis que s’ofereixin en el lloc web de destí .\nEUSES-TE es reserva el dret a actualitzar, modificar o eliminar la informació continguda al seu lloc web, i la configuració o presentació del mateix, en qualsevol moment, sense previ avís, i sense assumir cap responsabilitat per aquest fet.\nUSUARIS: L’accés i/o ús d’aquest portal d’EUSES-TE atribueix la condició d’USUARI, que accepta, des d’aquest accés i/o ús, les Condicions Generals d’Ús aquí reflectides.\nL’accés al Lloc Web és gratuït excepte pel que fa al cost de la connexió a través de la xarxa de telecomunicacions subministrada pel proveïdor d’accés contractat per l’Usuari .\nAmb caràcter general, per accedir i navegar pels continguts del lloc web no és necessari el registre de l’usuari. No obstant, la utilització de determinats serveis i continguts pot estar condicionada al Registre previ de l’usuari.\nLes dades introduïdes per l’Usuari hauran de ser exactes, actuals i veraces. L’usuari registrat serà responsable en tot moment de la custòdia de la seva contrasenya, assumint en conseqüència qualsevol dany i perjudici que poguessin derivar del seu ús indegut, així com de la cessió, revelació o pèrdua d’aquest. A aquests efectes, l’accés a àrees restringides i/o l’ús dels serveis i continguts realitzat sota la contrasenya d’un usuari registrat es reputaran realitzades per l’esmentat usuari registrat, qui respondrà en tot cas d’aquest accés i ús.\nL’Usuari s’obliga a utilitzar el Lloc Web i tot el seu contingut i serveis d’acord amb el que estableix la llei, la moral, l’ordre públic i en les presents Condicions Generals. Així mateix, s’obliga a fer un ús adequat dels serveis i/o continguts del lloc web i a no utilitzar-los per realitzar activitats il•lícites o constitutives de delicte, que atemptin contra els drets de tercers i/o que infringeixin la regulació sobre propietat intel•lectual i industrial, o qualssevol altres normes de l’ordenament jurídic aplicable.\nL’Usuari s’obliga a no transmetre, introduir, difondre i posar a disposició de tercers qualsevol tipus de material i informació (dades, continguts, missatges, dibuixos, arxius de so i imatge, fotografies, programari, etc.) que siguin contraris a la llei, la moral, l’ordre públic i les presents Condicions Generals.\nEUSES-TE no assumeix cap responsabilitat que es pugui derivar de problemes tècnics o errades en els equips informàtics, no imputables a la nostra empresa, que es produeixin durant la connexió a la xarxa d’Internet, així com de danys que puguin ser causats per terceres persones mitjançant intromissions il•legítimes fora del control d’EUSES-TE. Tampoc ens responsabilitzem del mal ús que pugui fer d’aquest lloc web. Des d’EUSES-TE no garantim l’absència de virus o altres elements que poguessin causar danys en els sistemes informàtics, en els documents electrònics o en els fitxers d’usuari d’aquest lloc web o de llocs web de tercers, pel que no ens responsabilitzem dels perjudicis que es poguessin produir per aquestes causes. També quedem exonerats de tota responsabilitat davant de possibles danys o perjudicis que pugui patir l’usuari a conseqüència d’errors, defectes o omissions en la informació que facilitem quan procedeixi de terceres fonts.\nEUSES-TE no assumeix cap responsabilitat sobre la possible falta d’actualització d’aquest lloc web, ni garanteix que la informació publicada sigui precisa ni completa. Per tant, l’Usuari ha de confirmar que la informació publicada sigui precisa i completa abans de prendre cap decisió relacionada amb qualsevol servei o contingut descrit en aquest Lloc Web.\n6.- Propietat intel•lectual i industrial\nEUSES-TE és la propietària i/o legítima titular del lloc web i del seu contingut. Tots els continguts del lloc web, entenent per aquests, a títol merament enunciatiu, els textos, fotografies, gràfics, imatges, icones, tecnologia, programari, links i altres continguts audiovisuals o sonors, així com el seu disseny gràfic i codis font, són propietat intel•lectual d’EUSES-TE o de tercers, sense que es puguin entendre cedits a l’Usuari cap dels drets d’explotació reconeguts per la normativa vigent en matèria de propietat intel•lectual sobre els mateixos .\nEl lloc web i els seus continguts estan protegits per les lleis de Propietat intel•lectual, industrial, i de publicitat, entre d’altres. La distribució, modificació, cessió, comunicació pública i qualsevol altre acte que no hagi estat expressament autoritzat per EUSES-TE, que és la titular dels drets d’explotació, queden expressament prohibits, i aquesta última podrà exercitar les accions que cregui oportunes en defensa dels seus drets.\nRespecte al seu contingut, en virtut del que disposen els articles 8 i 32.1, paràgraf segon , de la Llei de Propietat Intel•lectual , es prohibeix expressament:\nLa seva reproducció, distribució o modificació, llevat que es compti amb l’autorització dels seus legítims titulars o resulti legalment permès, sempre que al seu torn es compti amb l’autorització d’EUSES-TE. La seva utilització per a tot tipus de fins comercials o publicitaris, diferents dels estrictament permesos. Qualsevol intent d’obtenir els continguts del lloc web per qualsevol mitjà diferent dels que es posin a disposició dels usuaris, així com dels que habitualment s’emprin a la xarxa.\nLes marques, noms comercials o signes distintius són titularitat d’EUSES-TE o de tercers, sense que pugui entendre que l’accés al Lloc Web atribueix algun dret sobre els mateixos .\nSobre tots els continguts publicats lliurement per l’Usuari en el Lloc Web, entenent com a tals vídeos, fotografies i qualsevol comentari, opinió o descripció (en endavant, “els continguts”), l’Usuari atorga gratuïtament a EUSES-TE una llicència d’ús sense cap limitació temporal ni territorial. En base a aquesta llicència, EUSES-TE podrà explotar lliurement els drets de reproducció, transformació, distribució i comunicació pública dels continguts, únicament amb la finalitat de poder prestar els serveis sol•licitats per l’Usuari .\n7- Nul•litat i ineficàcia de les clàusules\nSi qualsevol clàusula inclosa en les presents Condicions Generals fos declarada total o parcialment, nul•la o ineficaç, aquesta nul•litat o ineficàcia només afectarà a aquesta disposició o a la part d’aquesta que resulti nul•la o ineficaç, subsistint les presents Condicions Generals en tota la resta, considerant-se tal disposició total o parcialment per no inclosa.\nAmb caràcter general, les relacions amb els nostres clients, que es derivin de la prestació dels serveis continguts a la nostra web, estan sotmeses a la legislació i la jurisdicció espanyola.\nEn el cas que fos necessari anar a la via judicial per al compliment o interpretació del que s’ha convingut en aquest contracte, de comú acord, ambdues parts acorden sotmetre als Jutjats de Girona, amb renúncia expressa de les parts a qualsevol altre fur que pogués correspondre’ls.


Confinament municipal i tancament de comerç no essencial comporta caps de setmana diferents | RTVVilafranca\nConfinament municipal i tancament de comerç no essencial comporta caps de setmana diferents\nDes del dijous 7 de gener i, en principi, durant 10 dies Catalunya ha tornat al confinament municipal, de dilluns a diumenge, a excepció dels desplaçaments essencials.\nA més queda tancat el comerç no essencial durant el cap de setmana. Això fa que ciutats com Vilafranca, que ofereixen molts serveis comercials als municipis del seu voltant i del conjunt de la comarca, visqui uns caps de setmana molt diferents. Fins i tot, en certa mesura, molt semblants als del confinament més sever de la primavera passada.\nLídia Tudela, de la Llibreria Anna al barri de l’Espirall apunta que aquestes mesures els afecten especialment perquè tenen molts clients de la comarca.\nEn el cas dels establiments d’alimentació, com pot ser Cal Vives a la plaça Constitució, ens comenten que en general durant tota la pandèmia s’han anat mantenint les vendes. Fins i tot a botiga han augmentat una mica, perquè la gent no va tant als restaurants.\nEls caps de setmana el comerç a Vilafranca ha notat una baixada, que d’alguna manera es compensa els dilluns, tot i que no es recupera del tot la pèrdua de negoci.\nA Ca l’Anna a més de premsa, també venen llibres i papereria. Ja amb l’experiència del primer confinament van optar per obrir una pàgina web per la venda online o per encàrrecs que està tenint força sortida. En canvi el que sí que ha baixat des del passat mes de març és la venda de premsa.\nEls botiguers de productes essencials troben a faltar l’obertura de la resta d’establiments el cap de setmana. Especialment al centre de la vila. Ja en el confinament més estricte van arribar a prendre mesures de tancament parcial, mesures que si s’allarga la situació actual podrien repetir-se.\nEl confinament municipal i el tancament de comerç no essencial els caps de setmana són mesures aprovades fins al 17 de gener, pendents de revisió i possible allargament en funció de l’evolució de la pandèmcia.\nTres persones han mort en els darrers dies als hospitals del Penedès Garraf\nEs redueix el nombre d’ingressats als centres sanitaris de l’Alt Penedès i Garraf per Covid\nVilafranca obrirà Cal Figarot com a punt de vacunació per ampliar la cobertura


Matamala • Ràdio Capital de l'Empordà\nEl 25 de març del 2018 va ser detingut a Alemanya el President Carles Puigdemont. Amb ell al cotxe hi havia l’historiador Josep Lluís Alay i l’empresari Josep Maria Matamala que l’acompanyen des que Puigdemont va marxar a Brussel·les. Primer allà i esporàdicament tornant cap a Catalunya i des de llavors de manera permanent.\nPerò amb la detenció de Puigdemont, l’audiència nacional va citar i detenir a Josep Lluís Alay i els dos agents dels mossos d’esquadra que acompanyàven el president (sense estar de servei) per un pressumpte delicte d’encobriment. A qui no van detenir però, va ser a l’empresari gironí i amic de Cales Puigdemont, Josep Maria Matamala. No el van detenir, perquè simplement no va venir cap a Espanya i per tant, no es va presentar.\nDoncs bé, des de llavors que en Matamala és a Brusel·les amb Carles Puigdemont sense tornar a casa seva i justament ahir vam saber que el jutge de l’Audiència Nacional Diego de Gea, ha arxivat la causa contra els quatre acompanyants de Puigdemont quan va ser detingut a Alemanya, i que estaven imputats per encobriment.\nEl magistrat ha près aquesta decisió perquè els agents no estaven de servei i els dos amics no tenien perquè saber que hi havia activada una euro ordre de detenció i podien estar acompanyant Puigdemont per “simple amistat”.\nEn tot aquest despropòsit que suposa tota aquesta causa, ahir les famílies dels dos mossos, en Josep Lluís Alay i en Jami Matamala poden respirar una mica més tranquiles.\nTan de bo això això no quedi només en una anècdota. Haurem de ser pacients i aferrar-nos a la cita d’en Manuel de Pedrolo que diu; “Si són roses, floriran”\nArticle anterior“El mundo de la Tarántula” de Pablo Carbonell arriba a Torroella de Montgrí\nArticle següentSlender Man


GR 11 - Etapa 34: De Puigcerdà a Planoles\nRecorregut amb importants desnivells en el pas entre les comarques de la Cerdanya i el Ripollès, sempre per damunt de l'emblemàtica carretera coneguda com la Collada de Toses. Pel camí, es poden conèixer esglésies romàniques, boscos, prats i el poble més alt de Catalunya.\nL'etapa s'inicia a Puigcerdà, on val la pena passejar pel seu nucli antic o al voltant del seu emblemàtic estany, i visitar el campanar o el Museu Cerdà. Cal sortir-ne cap al sud, vigilant de no confondre's amb els senyals del GR 4, que ressegueix el Segre. El GR 11 creua el riu de seguida i es dirigeix a Age, que ocupa un pla entre els rius Segre i Vaner i conserva l'església romànica de Sant Julià, documentada des de l'any 1027.\nEl camí continua fins arribar al poble veí de Vilallobent, situat a prop de la confluència dels rius Vilallonga i Llavanera i on pot visitar-s'hi l'església també romànica de Sant Andreu. En aquest punt comença una llarga i forta pujada, que primer ressegueix el curs del torrent de Montagut i després transita entre boscos i prats subalpins per pujar la muntanya de Saltèguet i passar pel coll Marcer.\nCal carenar una estona, trepitjant la línia fronterera amb França, fins assolir el coll de la Creu de Meians, límit entre la Cerdanya i el Ripollès. Des d'aquí comença la baixada, que passa per Dòrria, el poble de més altitud de Catalunya, situat sobre la collada de Toses a 1.550 metres d'altitud. És un nucli pintoresc de gran bellesa, que conserva les pintures romàniques de l'església de Sant Víctor. Hi ha la connexió amb la variant GR 11.8, que recorre la vall del Rigard.\nPer acabar l'etapa, cal culminar el descens fins a Planoles, a peu de la N-152 i on es torna a connectar amb la variant GR 11.8.\nDistància del recorregut: 27,24 km\nDurada: 6 h 50 min\nDesnivell positiu (m): 1248\nDesnivell negatiu: 1120\nComarca: Cerdanya, Ripollès\nPunts d'interès: Puigcerdà, Age, Vilallobent, torrent de Montagut, coll Marcer, coll de la Creu de Meians, Dòrria, Planoles.


El Museu d'Història inaugura l'exposició "Imatges d'una tragèdia"\n17 de juliol de 2016 (20:46 CET)\n0715 Expo Museu Història\nFins al pròxim 30 d'octubre podrà visitar-se en el Museu d'Història de València l'exposició 80 anys després. Imatges d’una tragèdia. La mostra recull 26 pintures de gran format, obra de l'artista valencià Miguel March, inspirades en imatges de la Guerra Civil, del començament de la qual es compleix enguany el 80º aniversari.\nMiguel March Pedrós, nascut a València en 1945, és llicenciat en Belles Arts, professor de dibuix i disseny i pintor. En 1998 va crear una col·lecció monogràfica de fotografies sobre la Guerra Civil Espanyola, que va ser exposada en diferents ajuntaments valencians, i que actualment pot contemplar-se en el Museu Històric Militar, al qual va ser donada per l'autor en 2005. L'any 2010 va començar la seua col·lecció Imatges d'una tragèdia. 36-39, formada per 26 obres acríliques sobre llenç de gran format, inspirades en imatges fotogràfiques de la Guerra Civil, interpretades amb una estètica molt personal.\nAmb l'exhibició de les obres de Miguel March, el Museu d'Història de València vol retre homenatge a la generació que va viure la guerra, especialment, als homes i dones que van caure en els camps de batalla, que van ser massacrats pels bombardejos o executats víctimes de la repressió.\nCom en mostres anteriors, el museu fomenta la interacció dels visitants, permetent que expressen els seus testimoniatges i opinions. En esta ocasió, a més, es posarà en marxa una iniciativa per a arreplegar testimoniatges de totes aquelles persones que van viure la guerra civil i vulguen compartir les seues experiències, d'especial importància per a recuperar la memòria d'este període històric.


Apartments Villa Violet Zadar Croàcia - Ofertes d'hotels amb els MILLORS DESCOMPTES EN LÍNIA\nIvana Duknovica 9, Zadar, Zadar, Croàcia, 23000 - Molt bona ubicació - Veure al mapa\nMés informació sobre Apartments Villa Violet\nConvenientment situat a Zadar, Apartments Villa Violet és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartments Villa Violet, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen transport hotel/aeroport, habitació familiar, lloguer de cotxes, servei de llançadora, àrea de fumadors.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió LCD/pantalla de plasma, TV satèl•lit/cable per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Apartments Villa Violet és la vostra destinació si buscau allotjament de qualitat a Zadar.


Barcelona vol liderar el suport municipal al dret a decidir\nCiU, ICV-EUiA i UxB voten a favor de la proposició dels republicans. La declaració institucional aprovada vol promoure la internacionalització del procés\n2 min. Barcelona 03/10/2014 13:01\nBarcelona vol liderar el suport municipal al dret a decidir. Així ho ha aprovat el ple municipal amb els vots a favor de CiU, ICV-EUiA i UxB. El grup municipal del PP hi ha votat en contra i el PSC s'ha abstingut. Es tracta d'una proposició amb contingut de declaració institucional d'ERC que també demana promoure la internacionalització del procés. Es demana que s'enviï una carta als alcaldes de les capitals europees, a les ciutats agermanades amb Barcelona i a les 100 poblacions més influents per explicar-los què està passant a Catalunya\nEl primer tinent d'alcalde, Joaquim Forn, ha reiterat que Barcelona, com a capital de Catalunya, serà al costat del president i de la Generalitat, i que també ha d'estar al costat dels municipis del país. "Trobem més comprensió arreu del món que no a Espanya", ha lamentat. "A molts llocs del món ens pregunten amb emoció i esperança", ha afegit. El portaveu d'ICV-EUiA, Joaquim Mestre, ha recordat que per ells "la consulta és imprescindible", però que volen saber "quines són les 100 poblacions més influents" a les quals s'enviarà la carta. El líder d'UxB, Jordi Portabella (ERC), s'ha preguntat "com pot ser que hi hagi un clam de democràcia i es facin el sords" i ha recordat les crítiques dels mitjans internacionals al govern Rajoy. "Ho tenim bé, la gent ens entén", ha sentenciat.\nEl portaveu del PSC a l'Ajuntament, Gabriel Colomé, ha lamentat que un dia més "hi hagi un debat estèril que només busca adhesions". "Trias és independentista de dia, socialdemòcrata de nit, però sempre neoliberal", ha ironitzat. Ángeles Esteller, del PP, ha lamentat que s'estigui creant "un món irreal" i ha denunciat que s'enganya quan es diu que "votar és democràcia". "S'estan dividint les famílies", ha lamentat.


novembre | 2014 | Vatua l'olla!\nPer què la “consulta” va ser un èxit espaterrant?\nPublicat el 13 de novembre de 2014 per dginebra\nAlguns han tractat de qualificar el procés participatiu de diumenge d’autèntic fracàs (Camacho, Rivera et al.). Diuen que les xifres de participació treuen tot tipus de validesa als resultats (2’3 milions de votants i 1’8 milions de sí-sí). Aquest discurs, però, topa amb dos grans problemes.\n1. Les xifres de participació són semblants a d’altres referèndums fets darrerament, com ara el de l’Estatut del 2006, en què van votar 2’5 milions de persones (en una votació totalment legal, en què cap partit cridava a quedar-se a casa, etc.).\n2. Camacho i companyia parteixen de la premissa que TOTS els que no han anat a votar són partidaris de la unitat d’Espanya. Simplement es creuen amb el dret d’apropiar-se el pensament d’uns quants milions de persones, sense que hi hagi cap dada que els pugui empènyer a fer-ho. Gent que no és ni d’un cantó ni de l’altre. Per veure que això no funciona ben bé així estaria bé fer un referèndum a la inversa: “Vol que Catalunya segueixi sent part d’Espanya?”. Caldria veure llavors quins són els resultats i qui parla de majoria silenciosa (un exercici semblant a la comparació de les manifestacions de l’11-S i el 12-O).\nMés enllà d’això, per veure que les dades d’aquest passat diumenge són dades excel·lents, proposo recrear un escenari de ficció però que crec que pot ajudar força a entendre la realitat. Recordem que partim d’un 1’86 de sí-sí, un 0,23 de sí-no i un 0’10 de no. Respecte les enquestes que s’havien anat fent, sobta la poca representació del no, mentre que el sí-no (10%) encaixa en les perspectives. Hem de suposar, doncs, que bona part dels votants que normalment confien en partits d’òrbita espanyola es van quedar a casa, en comptes de votar no. Comencem l’experiment i agafem tots els votants d’aquests partits a les últimes eleccions al Parlament (PSC, PP, Cs, PxC i UPyD) i comptem que voten no. (Aquest, de fet, és un escenari força advers, perquè probablement alguns d’aquests votants, com ara els del PSC, podrien votar de manera diferent, però assumim-ho). El resultat total són 1,34 milions de persones. I les sumem a les que ja havien votat que no, de manera que el resultat queda de la següent manera: 1,86 sí-sí, 0,23 sí-no i 1,44 no. Aquesta aproximació, fictícia però en consonància amb la realitat, proporciona dues dades molt positives.\n1. El sí-sí seguiria guanyant (53%), amb un 7% de sí-no i un 40% de no. Un avantatge de 13 punts que no deixa de ser, com a mínim, significatiu.\n2. La participació seria de 3,5 milions de persones, molt a prop de les últimes eleccions al Parlament de Catalunya (3,6 milions).\nProvant de dibuixar un escenari molt favorable per a aquells que diuen que el 9N va ser un fracàs, doncs, ens trobem que tant les dades de participació com el percentatge de sí-sí conviden a donar uns resultats favorables a l’independentisme. Perquè, de fet, no hi ha manera de d’obviar la realitat, per més que alguns s’hi entestin i vulguin crear-ne una de seva.


El Parc Samà inaugura temporada amb l’hivernacle ‘Alfons de Fontcuberta i Samà’ com a novetat\nPel que fa als resultats de la temporada passada, el recinte va rebre 86.000 visitants durant el 2018\nLa nova mascota del Parc Samà, Wako, en el nou hivernacles de la finca ALBA SANCHA\nDimecres, 10 abril 2019 18:00\nEl Parc Samà de Cambrils encetà la nova temporada 2019 amb diverses novetats. La més destacable és el nou hivernacle ‘Alfons de Fontcuberta i Samà, VII Marqués de Marianao’, el qual segueix els principis de la jardineria romàntica, amb 350 metres quadrats i més de 75 espècies palmàcies diferents. Una altra novetat és que, enguany, el laberint vegetal es tematitzarà amb els Objectius de Desenvolupament Sostenible (ODS), sumant-se a la iniciativa de Nacions Unides ‘Suma’t al canvi’. A més, aquest 2019 el Parc Samà presenta la seva nova mascota, Mako, ‘el guacamai més gran el món’, com també s’han plantat més de 300 arbres nous. Durant la presentació de les novetats, els responsables del parc també han fet un resum de les dades de 2018. Durant la darrera temporada, el Parc Samà va acollir 86.000 habitants, amb un públic principalment familiar i procedent d’Espanya.\nL’hivernacle ‘Alfons de Fontcuberta i Samà, VII Marqués de Marianao’ es presenta com la novetat estrella de la nova temporada del Parc Samà de Cambrils. Es tracta d’un nou hivernacle de 350 metres quadrats, que s’ha instal·lat a l’antiga zona d’entrenament dels genets i cavalls, una de les passions del marquès que dóna nom a aquest nou espai, tal com ha explicat un dels responsables de l’empresa explotadora del parc, Francisco Javier Castillo. El responsable també ha detallat que la nova zona compta amb 75 espècies de palmàcies diferents, a més d’altres arbres tropicals, i que la seva distribució està inspirada en “el dibuix d’un ovari ínfer vegetal” que va fer “el pare de la botànica”, Teofrasto de Ereso, segons Castillo. El nou espai esdevé així un homenatge a Alfonso de Fontcuberta i Samà, per la seva dedicació a la finca durant els darrers vint anys del segle XX, ja que va desenvolupar projectes innovadors, sobretot en plantacions i sistemes de reg, que van permetre que el Parc Samà fos distingit amb el premi Deu de l’Institut Agrícola de Catalunya.\nLa segona novetat més destacable de la nova temporada és la tematització del laberint vegetal. Aquesta se centrarà en els 17 Objectius de Desenvolupament Sostenible (ODS), adherint-se així al projecte de l’ONU ‘Suma’t al canvi’, tal com ha detallat la directora del Parc Samà, Marketa Stverakova. La inauguració tindrà lloc el cap de setmana de l’1 i 2 de juny, coincidint amb la II Festa del Modernisme, un acte que, tal com ha apuntat Stverakova, es vol consolidar en el calendari del parc. D’aquesta manera, el laberint enguany tindrà 17 illes, cadascuna dedicada a un ODS diferent, on els visitants trobaran preguntes i consells, contribuint així a la difusió dels ODS de forma divertida, fins que aconsegueixin sortir del laberint.\nEl Parc Samà “segresta” 12.000 tones de CO2 a l’any\nAixí mateix, el Parc Samà ha presentat la seva nova mascota, Wako, ‘el guacamai és gran del món’, que estarà present en molts dels moments importants del calendari del parc. Com a darrera novetat de la temporada, s’han plantat 300 arbres nous a la finca, la qual cosa contribueix a reduir la concentració de gasos contaminants. Com ha explicat la directora de la finca, el Parc Samà “segresta” cada any 12.000 tones de CO2. Aquest segrest contribueix en gran mesura a la reducció dels gasos d’efecte hivernacle a l’atmosfera. Igualment, Stverakova ha exemplificat que la quantitat de CO2 “segrestada” pel parc “absorbeix l’emissió del CO2 de més del 40% dels vehicles existents a Cambrils”. D’aquesta manera, el Parc Samà s’articula com un dels grans pulmons del municipi cambrilenc.\nEls responsables de l'empresa explotadora del Parc Samà, Francisco Javier Castillo i Marketa Stverakova, han presentat les novetats del 2019 i els resultats del 2018. TOMÀS CAROT\nLa finca Samà multiplica per vuit el nombre de visitants en la seva nova etapa\nD’altra banda, durant l’acte de presentació de les novetats del parc de cara a l’any 2019, els responsables també han donat les dades de la temporada passada. En aquest sentit, durant el 2018, el Parc Samà va rebre un total de 86.000 habitants. D’aquesta manera, la finca multiplica per vuit el nombre de visitants des que es va encetar la seva nova etapa, l’any 2017. Dels 10.000 visitants que va rebre el parc l’any 2016, en la seva etapa anterior, la finca va passar a rebre 55.000 visitants l’any 2017, primer any de la nova gestió en mans de l’empresa explotadora Expertus Turismo y Ocio, i fins a arribar als 86.000 visitants actuals. Els responsables del parc han manifestat que l’objectiu i la previsió de cara a aquest 2019 és poder arribar als 100.000 visitants.\nDel total de visitants del Parc Samà, el 75% procedeixen d’Espanya, tal com ha puntualitzat Castillo, i el 25% de l’estranger. A més, el públic és preponderantment familiar, amb un 63% del total, seguit de parelles, amb un 22%, d’amics, amb un 14%, i de grups, que representen el percentatge més baix, un 5%. Una altra dada que s’extreu de l’estudi és que el 45% dels visitants són excursionistes, segons ha detallat el responsable de l’empresa explotadora, la qual cosa significa que no pernocten a la ciutat. Del 55% restant, que són turistes, el 95% pernocten a la Costa Daurada i només el 5% pernocta a Barcelona i la seva costa.\nPer últim, l’estudi de les dades també reflecteix que les principals motivacions per visitar el parc són “la natura i la història”, en paraules de Castillo, i la satisfacció dels visitants se situa en un 7,78 sobre 9, sent els aspectes millor valorats “la bona atenció i la cura de les plantes i els animals”, a més de la millora general de l’estat del parc, per les persones que ja havien visitat el parc amb anterioritat.\nEntrada gratuïta per les persones empadronades a Cambrils\nPer últim, cal destacar que el Parc Samà i l’Ajuntament de Cambrils van signar, el passat mes de desembre de 2018, un conveni de col·laboració a mitjà termini, a través del qual es va acordar que les persones empadronades a Cambrils podran presentar el seu document identificatiu o el padró per entrar gratis al recinte. Amb aquest conveni també s’abracen altres àmbits d’actuació per convertir el parc en un catalitzador de la dinamització turística, cultural i social de Cambrils.\nAixí mateix, els bons resultats obtinguts han permès que el Parc Samà s’inclogui entre les vuit noves destinacions catalanes que se senyalitzaran en la xarxa viària d’autovies, autopistes i carreteres de l’Estat. Aquests bons resultats, a més, també han tingut una repercussió directa en l’acceleració del pla d’inversions del Parc Samà. Un exemple és l’hivernacle ‘Alfons de Fontcuberta i Samà, VII Marqués de Marianao’, la construcció del qual no estava prevista fins el 2020.


Els taxistes de Sant Feliu es planten davant 'd'n dels hotels que fa trasllats cobrant - Diari de Girona\nEls taxistes de Sant Feliu es planten davant 'd'n dels hotels que fa trasllats cobrant\nEls conductors asseguren que és una manera de donar a conèixer la protesta per «competència deslleial» als clients d'aquests establiments\nroser albertí sant feliu de guíxols 05.02.2020 | 23:55\nAparcar els taxis davant d'un dels dos hotels que asseguren que fan trasllats de clients cobrant i «sense permís» a Sant Feliu de Guíxols. Això és el que van fer ahir els taxistes d'aquesta localitat baix-empordanesa, després d'assabentar-se que aquests establiments estarien «donant informació falsa» als seus clients. Segons aquesta societat de taxistes, els hotels diuen als seus hostes que els 11 conductors que operen amb llicència «no volen prestar servei» al sector on està instal·lat l'hotel, motiu pel qual ofereixen «els seus propis serveis de trasllat» fins a l'aeroport de Girona i Barcelona per un cost que va dels 50 als 150 euros.\nPer tal de desmentir aquesta informació i, de passada, donar a conèixer la seva protesta als clients dels dos hotels, els taxistes han decidit plantar-se davant d'un d'aquests hotels de quatre estrelles -concretament el que té quatre vehicles fent transfers- cada dia. Ho faran durant un temps i per torns per poder seguir cobrint la feina del centre. A més, puntualitzen que en el carrer en el qual s'han plantat ja existeix una parada i que, per tant, els hotels «enganyen» els clients.\nTal com va avançar dimarts Diari de Girona, els taxistes ganxons han iniciat una campanya per denunciar públicament que, des de fa anys, pateixen competència «deslleial» per part de dos hotels del municipi. Uns establiments que asseguren que ofereixen als seus clients un servei de trasllat de pagament fent servir «cotxes particulars» i «sense disposar» de la placa identificativa, la llicència municipal, la targeta de transport necessària per poder portar passatgers, ni la matrícula de color blau que permet identificar fàcilment els taxis.\nCom a acció de protesta, els taxistes han penjat cartells a la part del darrere dels seus taxis i a diferents espais de la localitat costanera on es pot llegir un missatge en anglès: « Book a legal taxi for your transfers. Don't let others rip you off», que traduït al català significa: «Reserva un taxi legal per als teus trasllats. No deixis que altres t'estafin». Cartells que ara volen mostrar als clients d'aquests equipaments hotelers.\nD'altra banda, aquesta societat va lamentar ahir no haver rebut cap missatge per part de l'Ajuntament de Sant Feliu sobre la seva situació. El consistori ahir va reiterar que només es pronunciaran una vegada hagin analitzat el cas.\nJa fa anys que la Confederació del taxi d'Espanya exigeix al Govern que reguli els trasllats amb vehicles particulars que realitzen alguns grups hotelers -coneguts també com a transfers- perquè «perjudiquen greument» el sector.\nLes obres a l'estació de busos de Blanes obliguen a traslladar les parades als carrers adjacents.\nUna xarxa internacional de tràfic de menors utilitzava taxis per creuar la frontera de La Jonquera.


SANT ÒSCAR ROMERO A GOMBRÈN – Dominiques de l'Anunciata\nInici Noticies Ultimes noticies SANT ÒSCAR ROMERO A GOMBRÈN\nSant Òscar Romero a Gombrèn: trobades que t’impregnen\nSegur que en la vida tothom ha tingut trobades amb alguna persona de les quals ha sortit impressionat. La trobada amb la persona que em va edificar serenament i profundament fou amb qui el dia 14 d’octubre passat va ser declarat sant, Mons. Oscar Romero, bisbe dels pobres (el Salvador).\nCom va ser aquesta trobada? Jo regentava la parròquia de Gombrèn, on hi ha la casa nadiua de sant Francesc Coll i Guitart, fundador de les Dominiques de l’Anunciata, «les monges del Pare Coll», Mons. Òscar Romero coneixia la congregació de dominiques perquè al Salvador hi ha unes comunitats d’aquesta congregació. El Pare Coll va ser beatificat a Roma el 29 d’abril de 1979. Allà ens aplegàrem un bon nombre de feligresos de Gombrèn i altres devots amb tot el seguici de persones de tot al món adherides a les dominiques. Mons. Romero també hi assistí. auxiliat per l’arquebisbe de Tarragona, Josep Pont i Gol, ja que Òscar havia perdut la maleta. Aleshores no ens vam conèixer. Ell es quedà a Roma per a unes diligencies no gaire afortunades. Fou el dia 10 de maig que Oscar Romero, de retorn de Roma, passà pel bisbat de Vic. Acompanyat de les monges del Pare Coll, aquestes li facilitaren la visita a la casa on va néixer el beat, la pica baptismal i el temple parroquial de Sant Pere de Gombrèn. Quan les religioses em digueren que hi havia Mons. Romero i que els obrís el temple parroquial, em vaig sentir ben desconcertat, perquè seguia atentament el seu testimoni de fe i compromís amb el poble del Salvador que estava en guerra civil. No esperava aquesta oportunitat. Ens saludem, entrem al temple, preguem junts amb silenci i respecte. El seu rostre i el seu silenci profund m’emocionà. tinc un màrtir al costat!; ho preveiem. A la sortida del temple, els qui ens acompanyaven ens deixaren fer el camí cap a la casa del Pare Coll amb la intimitat per al diàleg entre ell i jo. Em sentia molt poca cosa davant la seva presencia, la seva mirada cap a l’infinit, els seus sospirs parlant de la seva gent que sofria tant al seu país. Els seus ulls s’abaixaren cap aterra quan insinuava les seves gestions a Roma, trist i preocupat. Continuàvem carrer avall i les paraules d’esperança i valentia «fins allà on el Senyor em digui». sorgien de la seva boca més enèrgiques que mai sense cap expressió d’odi o venjança. Em va marcar de veritat, com em recà deixar-lo i no poder acompanyar-lo al santuari de la Mare de Déu de Montgrony.\nAquesta mort em dolgué profundament. La setmana santa de 1980, en totes les celebracions vaig fer memòria del màrtir Òscar Romero. Em costà més referenciar-lo en la Vetlla Pasqual, perquè estava amb el cor adolorit, però també va ser el dia que amb més claredat ressonaren les paraules que havíem compartit. La resurrecció del Senyor fou un clam de victòria compartida amb els qui més necessiten en aquest món. No m’estranya veure’l sant. potser ell hi renunciaria.\nAnterior CELEBRACIÓ DE LA FESTA DE LES GERMANES MÀRTIRS\nSegüent A LES PORTES DEL NADAL


Audiovisuals. Escola Can Vidalet: de maig 2008\nEl passat dimecres 14 de maig l'escola CanVidalet va participar en la marató de ràdio Xtec organitzada pel Departament d'Educació de la Generalitat.\nEls alumnes de cinquè ens van preparar un guió sobre les entrevistes que van anar a fer amb els avis i àvies del casal Molí Cadí d'Esplugues. El programa es va titular "Ràdio Drac Parla" i va tenir una durada de 15 minuts. La publicitat (ficticia) la van preparar els nois i noies de tercer.\nAcció escolar per impulsar la cultura i tradicions catalanes\nDintre del marc de la promoció de la cultura i les tradicions catalanes s'han treballat, com de costum a l'escola, les activitats de danses populars catalanes i les activitats de la diada de St.Jordi.\nAquesta any, el grup de segon ha participat en una actvitat promoguda per l'Ajuntament d'Esplugues (l'ESPLUDANSA).\nEl grup de sisè de primària, com cada any, han estat els encarregats de preparar la representació de l'obra de Sant Jordi. Aquest cop han incorporat una nova eina, LA MÚSICA. Nos us perdeu l'adaptació musical de la llegenda de Sant Jordi.\nOBRA DE ST.JORDI -el musical- (vídeo 24 minuts)\nAnunci de Televisió (vídeo 1'30'')\nEls alumnes de sisè de primària han realitzat un anunci per a televisió televisió amb motiu de les jornades de Medi Ambient i Salut organitzades cada any per l'Ajuntament d'Esplugues.\nA més de la publicitat per a televisió, també van realitzar els guions i la locució dels anuncis de ràdio. Aquí els podeu escoltar i veure.\nAnuncis de ràdio (vídeo i àudio 4 minuts)\nL'emissora pública COM RÀDIO va organitzar un concurs per a nois i noies d'entre 10 i 18 anys en el que els alumnes havien de locutar una noticia, una entrevista o un reportatge.\nconsole="D8R5" width=300 height=40 autostart="false">\nconsole="AS1Z" width=300 height=40 autostart="false">\nconsole="2DC2" width=300 height=40 autostart="false">\nconsole="RTJW" width=300 height=40 autostart="false">\nconsole="D9FF" width=300 height=40 autostart="false">\nAbans però, van haver d'escollir el nom que volien per a la seva ràdio. Moltes van ser les propostes i només quatre els candidats que van fer la seva campanya electoral.\nUn cop escollit el nom "ràdio Drac", els mestres i alumnes es van posar a treballar en el que seria el seu primer guió radiofònic.\nLes Eleccions (vídeo 5 minuts)\nDurant tota la setmana els alumnes van estar redactant i preparant la locució dels seus minuts de ràdio.\nEls resultats els podeu veure i escoltar aquí mateix.\nAUDIO (Fragment de 12 minuts)\nPREMIAT EN LA MOSTRA 2008 pel Departament d'Educació de la Generalitat\nsetmana de la ràdio (VIDEO 7 minuts)\nEls nois i noies de Cicle Superior van anar a esquiar a la Vall de Núria. S'ho van passar força bé i van fer moltes fotografies. Amb elles han editat un petit video en el que expliquen què van fer el dia 11 de gener de 2008\nA l'inici de curs un grup d'alumnes de sisè van anar convidats al programa DIGUES COM de Com Ràdio. Allà van estar conversant una hora amb en Miquel Giménez, conductor de l'espai radiofònic.\nDies més tard vam rebre una postal a l'escola d'una oient que ens havia escoltat per la ràdio. Li vam respondre però en format d'àudio.\nconsole="4QAJ" width=300 height=40 autostart="false">\nAquest va ser el primer contacte amb la ràdio que van tenir els alumnes de primer de l'escola. Només havien de dir el seu nom, el nom de l'escola i alguna cosa que els agradés. Van ser uns moments intesos per a tots ells.\nI SI NO N'HAS TINGUT PROU, ENLLAÇA AMB EL WEB DEL CENTRE.\nI PODRÀS GAUDIR DE MOLTES MÉS PRODUCCIONS


CERRR Igualada: TRIATLO DE SALOU\nGran actuació dels nostres atletes!! Felicitats a tots!!!\n8 de juny de 2008, a les 21:59\nJOder joder...aquests entrenaments es noten ehhh... Albert, quina progresio tant impresionant!!!!! En 2 anys et veig lluitant per victòries importants (no del circuit català nomès), aixi que a seguir aixi!!!\nPD1: Banyoles ho fa algu??? per intentar puntuar ,jo el faria.\nPD2: Us envio les cròniques per que les envieu vosaltres als diaris que vulguin i nomès hi hagi un canal de distribució??\nPD3: Ja pasare una mini crònica de Madrid......\n9 de juny de 2008, a les 19:07\nAngel però com va anar per Madrid??\n9 de juny de 2008, a les 21:51\nxavi va anar be..1300 kms en 36 hores, dormint 6 hores en 2 dies...dormint a una cutre pensio d'aquestes que surten a callejeros, al costat de la puerta del sol.....el triatlo en 4 tandes amb una temperatura de 14º-15º durant la prova...jajajaj....vamos una aventura...ara preparare una mica de crónica i algunes fotos.\n9 de juny de 2008, a les 22:11\nsuposo que millor que mai..\nweno com que mas dit que comenti doncs, mira aki estic. xD\nencara que no et conec molt em caus molt be que consti... ets un crak mai deixis aixo oks.\nweno ja t'anire comentant i parlant amb tu oks\n9 de juny de 2008, a les 23:16\nFelicitar a l'Albert, vaja maquinón, si senyor!!\nJo, mas de lo mismo.No vaig apretar tant a l'aigua per no sortir tan cansat i agafar un bon grup de bici, però pel que sembla els meus trens van marchan i no agafo ni un!!\nEra la 1ª olimpica que feia, i estic content, no per la bici i el correr, pero per acabar sense problemes.\nEncara tinc que apendre molt a la bici i a les transcicions, perque gent que li trec 1 minut i algo m'agafen sortin de boxes amb la bici. Mica en mica s'omple la pica.\nContent per la classificacio per equips, menos mal que l'Albert ens deixa un matalas de minuts molt gran!!\n10 de juny de 2008, a les 9:36\nespereu-me que ja vinc!!!\n10 de juny de 2008, a les 13:41


La lupa sobre els funcionaris\nEl govern ha fet marxa enrere i ha retirat la campanya institucional després d'analitzar la providència del TC que impugna tots els actes i les resolucions que es derivin de la llei de consultes. L'argument...\nDe la declaració als fets, un any després\nEl calendari atapeït del setembre oferirà cites importants, com ara el debat de política general que se celebra a l'inici del curs polític. Enguany tot sembla indicar que l'aprovació de la llei de...\nEntre especulació i especulació sobre si hi haurà o no consulta; si podrem sentir algun polític fent campanya per un sí o per un no; o si el president Mas farà el pas de treure les urnes, hi ha uns...\nDebat a l'‘Oh happy day'\nAssessors i periodistes omplien ahir el plató de TV3 que rebia els sis candidats. Com ja és habitual, la temperatura en aquest espai és gèlida i tots miren de reüll el candidat del PSC, Javi López,...\nUn camí que fa patir (com a mínim a Camacho)\nA les acaballes del debat celebrat al Congrés, la diputada i senadora Alícia Sánchez-Camacho conversava amb els molts periodistes de la casa que s'arraulien al seu voltant per escoltar l'enèsima explicació...\nDebat, sí, però amb vista a les europees\nEl govern de Rajoy ha tornat a dir no a transferir les competències per fer la consulta, però, com a novetat, avança que se'n podrà parlar en el Congrés dels Diputats. Tot un gest si tenim en compte...\nI si el més important és la resposta?\nTots els partits fa dies que estan capficats en la pregunta de la consulta. Si ha de ser “clara”, “de consens”, “inclusiva”... S'han fet servir tot tipus d'adjectius per definir com de complex...\nCent dies intensos per a Rajoy\nFa més de cent dies que Rajoy és a La Moncloa. S'han fet notar els ministres De Guindos, Montoro, Soria i Báñez. Els ministres de l'àrea econòmica han entomat una vaga general i, encertats o equivocats,...


PARTICIPACIÓ EQUIPS FUTBOL BASE UE CASTELLDEFELS EN DIVERSOS TORNEJOS DE SETMANA SANTA 2016\non 28 Març 2016\nQuatre equips de la UE Castelldefels han participat aquesta Setmana Santa en diversos tornejos futbolístics: JUVENIL A PONCE SERVICES, ALEVÍ G INVESTA LEGAL, BENJAMÍ C CONSTRUCCINC 2004 i PRE BENJAMÍ A SUORTOPEDIA.COM\nEl primer en obrir la participació groga en aquesta Setmana Santa 2016 va ser l'ALEVÍ G INVESTA LEGAL, que entre el 21 i el 23 de març va disputar el BARCELONA YOUTH CUP 2016, entre les poblacions de Salou, Vila-Seca, Cambrils i Riudoms, a la província de Tarragona. Els de Javi Romero van cuallar una bona actuació, quedant enquadrats en el grup A, amb quatre equips més, i obtenint els següents resultats: derrota contra EF ALAMEDA DE OSUNA, equip madrileny (1-2), derrota contra CEF SANT PERE i SANT PAU de Tarragona (0-1), victòria contra el CE SANTA OLIVA (4-0) i derrota contra l'EFB SALOU COSTA DORADA (3-6). En la fase de consolació els grocs van vèncer la UE CREIXELL (6-2) i li van tornar la 'moneda' a l'EFB SALOU COSTA DORADA (2-1). En definitiva, notable prestació d'un equip que es va enfrontar a bons equips de Primera i Segona i va tornar a demostrar el seu interessant nivell, ocupant una meritòria 5a posició definitiva. El tècnic Javi Romero ens deia que "ha estat una bona experiència i els nanos han donat la cara en un torneig d'un nivell competitiu bastant exigent. Hem anat de menys a més i acabar amb 3 victòries i 3 derrotes té mèrit".\nEl següent en disputar encontres va ser el PRE BENJAMÍ A SUORTOPEDIA.COM, que va participar al prestigiós torneig de Setmana Santa organitzat pel CF SANTA EULÀLIA, a L'Hospitalet. A la primera fase els de Gabri González van superar UE SANT ILDEFONS (4-1), FUNDACIÓ GRAMA (2-0) i UE SANT SADURNÍ (2-1), caient únicament contra la UE SANT ANDREU (1-2). Als quarts de final, treballada victòria contra els amfitrions, UE SANTA EULÀLIA (4-2), avantsala d'una semifinal en què es van veure les cares amb un vell conegut de la lliga, la UE CORNELLÀ, perdent aquest cop per 2-3. En el partit per al 3r i 4t lloc, victòria sobre el CLUB EFO 87 per 1-0. Gran torneig doncs d'un Pre Benjamí A que tornar a evidenciar la seva classe en una competició, com veiem, de gran exigència. La 3a posició final així ho diu. En Gabri González ens deia que "el torneig era de gran nivell competitivament parlant, i un cop més els nanos han demostrat la seva qualitat i que es creixen en els moments importants. Només dues derrotes, i per la mínima, en 7 partits, tenint en compte els rivals que hem tingut, diu molt de la feina que han fet".\nPer la seva part, ahir diumenge 27 de març van competir BENJAMÍ C CONSTRUCCINC 2004 i JUVENIL A PONCE SERVICES. El BENJAMÍ C va disputar el Torneig de Setmana Santa del FC Martinenc, al barri del Guinardó, a Barcelona. A la primera fase els de Carlos Sánchez van perdre contra FC MARTINENC (0-1), CF IGUALADA (0-1), CF MOLLET UEC (0-2) i FUNDACIÓ GRAMA (1-3). Es van acomiadar, això sí, amb bon regust de boca després de superar el FC CAN BUXERES (4-2). Van acabar 10ns de 12 equips, tot i que van plantar cara a tothom. En Carlos ens deia que "vam anar de menys a més en un torneig fort i amb primeres de nivell. L'equip té caràcter i en aquest torneig del Martinenc s'ha tornat a demostrar".\nI pel que fa al JUVENIL A PONCE SERVICES, cal dir que es va proclamar CAMPIÓ del Torneig de Setmana Santa 'Vila de Calafell', format quadrangular. En la primera fase els de Toni Pons van superar l'EFB CALAFELL (3-0), per a empatar contra el CF AT SEGUR (1-1) i obtenir el seu segon triomf contra la JOVENTUT BISBALENCA (3-1). Els dos primers disputaven la final i en la mateixa el primer juvenil groc es va enfrontar un altre cop a l'EFB CALAFELL, empatant a 2 i fent-se amb el torneig des dels onze metres, o el que és al mateix, guanyant la tanda de penals (5-4). El tècnic Toni Pons ens deia que "hem guanyat tot i que no hem estat massa bé en general. Si més no el torneig ha servit per a no perdre ritme de competició".\nLlegir 1193 vegades\tDarrera modificació el Divendres, 30 Desembre 2016 17:42\nMés en aquesta categoria: « LES DADES DE LA JORNADA FUTBOL BASE (19-20 MARÇ 2016)\tAVUI DIMARTS 29 DE MARÇ, RETORN ALS ENTRENAMENTS FUTBOL BASE UE CASTELLDEFELS »


La boia de Port Pelegrí: La guerre est finie.\nSon quarts de dues del migdia a la platja Omaha, que és un llarg sorral que hi ha entre Vierville-sur-Mer, Saint Laurent i Coleville, a la Normandia i la zona on la matinada del dia 6 de juny del 1944 hi van deixar anar uns milers de nois americans, enquadrats a la 29º Divisió i a la 1ª dels USA.\nAvui hi ha banderes, monòlits i andròmines rovellades que recorden aquells fets. Jo hi he arribat deu dies desprès de la commemoració oficial de l’aniversari i encara hi ha flors marcides i famílies d’americans traginant algun octogenari emocionat que va guarnit amb les insígnies de la seva antiga unitat i amb alguna medalla al pit, com aquelles dels nens de Can Culapi que els donaven quan feien bondat i se sabien la lliçó.\nAl mateix punt on a les pel·lícules ens han fet veure que s’hi van quedar els bons nois que venien a salvar Europa encallats, mentre d’unes alçades properes rebien el foc creuat dels alemanys i feien un carnatge, avui hi ha un parell de restaurants. Entrem. Poca gent: una família americana tòpica, amb nens grassos i rossos menjant unes enormes hamburgueses, el iaio veterà, que els deu estar explicant la batalleta, i una parella d’uns quaranta i pocs anys, que ens miren desconfiadament, doncs sembla ser que som els únics no americans que hi ha en aquell establiment i ni el nostre francès ni el nostre anglès són prou fluids com per poder passar desapercebuts. Tampoc li deu quadrar gaire al desconfiat ianqui aquella parla desconeguda que parlem i que no és ni italià, ni espanglish...Quina gent més rara que es mou per Europa!, deu pensar mentre no ens deixa de treure l’ull de sobre; per acabar-ho d'adobar, dels “plats du jour”, demanem uns calamars fregits (com a la romana) i un peix amb amanida amb un vi jove que és el de la casa, que per ells deuen ser unes menges raríssimes i extravagants.\nMentre l’americà impertinent no ens treu l’ull de sobre, veig el monument que commemora la batalla i penso que en aquell lloc mateix és on hi havia l’estesa de gent nafrada i acollonida que van enviar per canviar l’Europa i fer-ne aquesta mena de balneari decadent que coneixem i que avui fa aigües per tot arreu. Mentre li demano a una gentil cambrera de molt bon veure uns expressos, em sembla sentir al meu voltant els espectres d’aquells soldats que va retratar en Robert Capa, els cadàvers dels quals, en nombre de 9.387 jeuen un parell de quilometres més amunt al cementiri militar americà de Saint Laurent-sur-Mer.\nLluitant contra el fort onatge un surfista es baralla amb la seva vela, mentre la jove cambrera ens porta els cafès, que assaborim deixant-nos bressolar pel vent potent que ens porta la salabror del mar.\nPublicat per Alberich a dijous, de juny 24, 2010\nEtiquetes de comentaris: Paisatges històrics.\nUnknown 25 de juny de 2010, a les 9:07\nNo hi he estat. Quan he vist la fotografia de L'omaha, em semblava que era als Estats Units. Després en llegir al teu text he pensat que són curiosos els referents estètics. No és als EUA, però en canvi els usuaris sí.\nQuan vaig anar a veure l'exposició del Capa el setembre passat, em va sorprendre descobrir que la majoria de fotografies que en va fer aquell dia es van malmetre per un error al laboratori.\nAlberich 25 de juny de 2010, a les 11:39\nAquell dia, Eulàlia, es deuria malmetre gairebé tot.\nEm va donar un rampell i el dia de l’aniversari del dia D, me’n vaig anar a seguir els indrets del desembarcament de l’any 1944. Constatar “in situ” la magnitud de la tragèdia i parlar amb la gent del país, és una experiència farcida de matisos que t’ajuden a comprendre mes bé les coses de la història. Aquests restaurants situats al bell mig del que va ser el camp de batalla en són un exemple i, personalment m’hi sentia força incòmode, com intento dir en el post...\nClidice 25 de juny de 2010, a les 13:54\nsi que t'hi devies sentir, altrament com ens sentim sempre quan anem pel món i al nostre voltant intenten esbrinar en quina mena de argot parlem. a més, al davant d'aquests monuments, sempre costa trobar el posat adequat. hi ha tantes llums i ombres!\nAlberich 25 de juny de 2010, a les 18:24\nSi, Clidice. És com entrar a casa d'un altre i anar mirant per sota de les alfombres. Hi pots constatar coses que no les trobes als llibres, com per exemple que a La Cambe hi ha enterrat el botxí de tot un poble com el d'Ouradour sur Glane al costat d'una bona colla de nois, molts d'ells de 17 i 18 anys, en nombre total de 22.000...


Violada una noia de 19 anys a prop del Primavera Sound - El triangle\nViolada una noia de 19 anys a prop del Primavera Sound\nDues noies han trobat la víctima a la zona de la Mar Bella amb el nas i la mandíbula trencats\nLa platja de la Mar Bella de Barcelona\nUna noia de 19 anys ha estat víctima d’una violació aquesta matinada de dijous a divendres. Dues joves van trobar-la en la zona de la Mar Bella de Barcelona desorientada, ferida i amb signes d’haver patit una agressió sexual, i han alertat una patrulla de la Guàrdia Urbana que hi havia per les immediacions.\nLa víctima, com ha avançat El Caso, no duia sabates ni roba interior i anava coberta amb una samarreta ensangonada. Segons el mitjà esmentat, la noia ha estat apallissada i presenta importants contusions i ferides a la cara i el coll: té el nas i la mandíbula trencats, però no es tem per la seva vida. La jove ha estat traslladada a l’Hospital Clínic, on s’ha activat el protocol d’agressions sexuals.\nEls agents intenten esbrinar si la noia venia del Primavera Sound, el festival de música que se celebra molt a prop de la zona on se la va trobar, i també investiguen si la víctima hauria patit a més un robatori. Els Mossos d’Esquadra han assumit la investigació, i estan a l’espera d’entrevistar la jove per si pot aportar detalls de l’agressió i identificar l’autor o autors dels fets. Per ara, no s’ha produït cap detenció.\nPrimavera Sound, violació


Il·luminació per a cinema: conceptes bàsics | ▶ Aprendercine.com | Les Caves\nIl·luminació per a cinema: conceptes bàsics\nAvui veurem conceptes bàsics en la il·luminació per a cinema, però molt importants. A la fi i al el cap, el cinema és bàsicament llum, i com vam jugar amb ella.\nEn un dels primers articles de Aprendercine.com parlem d’un documental sobre il·luminació per a cinema.\nEs tracta de Mestres de la llum, i si no ho heu vist, us el recomano.\nEn ell parlen alguns dels millors directors de fotografia de la Història de cinema.\nPer resumir molt breument, quan fem cinema tenim dues opcions d’il·luminació: llum natural i llum artificial.\nLa llum natural, com us podeu imaginar, és més barata. De fet, és gratis.\nPer contra, és una llum canviant que no controlem al nostre gust. Pel que haurem de saber com aprofitar-la, i tot i així, estarem a costa de com es doni el dia.\nLa llum artificial pot servir com a reforç de la llum natural , o com a font única de llum. És a dir, podem partir d’un decorat amb llum natural, i afegir-llum artificial per millorar la il·luminació.\nFES CLICK A LA IMATGE per veure una anàlisi en vídeo d’Parasite (25 min).\nO també podem partir de la foscor, i construir un set de llum completament artificial.\nAquest tipus de llum ens permet rodar ininterrompudament amb una situació controlada. I aquesta és la principal raó per la qual es roda en platós.\nLlum funcional o llum pràctica\nQuan dins el plànol apareix una font de llum artificial, se l’anomena llum funcional ( en anglès, practical lights).\nAquesta font de llum pot ser una llum articulada, la pantalla de l’ordinador, un llum …\nTant si vam rodar amb llum natural com artificial, és molt important tenir en compte la temperatura de color, que ja vam veure en un altre article.\nPerò per no estendre’ns, anem a resumir en què una font de llum pot ser de llum freda o llum càlida.\nDos tipus de llum: dura i suau\nA més de si la font és natural o artificial, hi ha dos tipus de llum. Es tracta de la llum dura i la llum suau.\nÉs el que s’anomena en molts manuals de fotografia com qualitat de la llum.\nLa llum dura proporciona ombres amb un contorn molt definit. I per tant, solen produir molt contrast dins de l’enquadrament.\nSi vam rodar amb llum natural, la nostra font principal d’il·luminació serà el Sol. I proporcionarà una llum dura quan el dia estigui clar i sense núvols.\nEls raigs de la llum dura es dirigeixen de forma directa cap al subjecte o objecte a il·luminar. Per això els seus raigs van en paral·lel, formant aquestes ombres tan definides.\nLa llum suau dóna com a resultat una imatge amb menys contrast, i ombres molt difuses. En exteriors, tindrem llum suau quan el dia estigui ennuvolat, o podrem aconseguir-la també filtrant la llum.\nEn interiors, si fem servir llum artificial, podem aconseguir-la directament amb fonts de llum suau, o amb una llum dura filtrada amb difusors. És a dir, posarem un “núvol” entre el nostre sol artificial i l’escena a il·luminar.\nUna altra opció és rebotar la llum dura contra una superfície blanca, donant també com a resultat una llum suau, encara que amb menys intensitat, al no ser directa.\nEls raigs de la llum suau, a el passar a través d’un filtre o venir rebotats a través d’una superfície, són dispersos. Per això produeixen ombres molt difuses, o fins i tot cap ombra.\nUn altre concepte molt bàsic és la direcció en què la font de llum il·lumina l’escena. Com pots imaginar, els resultats són molt diferents si la llum ve de dalt, de baix o de costat.\nI també haurem de tenir-ho en compte tant per l’estètica com per l’emoció que vulguem transmetre.\nen aquest vídeo pots veure els diferents efectes que té la direcció i la qualitat de la llum sobre la cara d’una actriu. I com afecta la llum dura i la llum suau a la cara.\nExemple d’il·luminació per a cinema a una seqüència de Karate Kid\nPer veure-ho millor amb una imatge, us deixo aquesta comparativa en dos plans rodats en exteriors. Tots dos pertanyen a l’remake de Karate Kid de l’any 2010.\nFixeu-vos en les ombres, i en la diferència de contrast entre un pla rodat en un dia ennuvolat, i un altre assolellat.\nLa llum suau dóna una imatge sense ombres i més plana. Per donar profunditat a la imatge s’han servit de les línies tant de la tanca com de terra.\nLa llum dura, per la seva banda, proporciona sensació de profunditat gràcies a l’ombres. I fixeu-vos en la pell del fill de Will Smith amb la llum dura.\nQuan tenim un dia assolellat i vam gravar amb sol i ombra en l’enquadrament, hi ha més tons de llum des del negre fins al blanc. En aquests casos és quan es fa crucial tenir un major rang dinàmic en la nostra càmera.\nRaccord de llum en exteriors\nVegem en vídeo el difícil que és controlar la llum natural. Fixeu-vos en els plànols d’aquesta seqüència.\nHi ha plànols consecutius que tenen llum dura i altres més suau, perquè han anat rodant a mesura que el Sol es movia.\nNo obstant això, tot i que el raccord de llum no és perfecte, passa desapercebut a l’espectador gràcies a la feina de la fotografia, la correcció de color i el muntatge.\nSemiòtica de la il·luminació per a cinema\nFinalment, m’agradaria afegir alguns apunts molt interessants realitzats pel artista 3D Israel Alonso en els comentaris.\ni és que no cal oblidar que la il·luminació és un element crucial per als que es dediquen també a crear escenaris i personatges virtuals.\ncomentaris sobre il·luminació\nM’agradaria afegir alguna idea sobre il·luminació i semiòtica. Em refereixo a el significat que pot implicar un tipus o un altre d’il·luminació tant en escenaris com en personatges.\nParlaríem de clixé o convenció, si diguéssim que tots els personatges femenins o infantils al cinema clàssic se’ls donava un tractament amb llum suau, i als personatges masculins, un tractament amb llum dura. Però de fet també, la llum serveix com a mitjà de realç de la personalitat de l’ambient o el personatge. Per exemple: un personatge femení de perfil psicològicament dur o vil, també pot realçar amb il·luminació dura.\nUna altra aplicació de les convencions a nivell semiòtic, seria la llum “natural” (ja sigui creada en un plató o en un entorn natural) perquè ve de dalt. és a dir, és “natural” perquè ens és proper. És el tipus d’il·luminació que es busca per a entorns quotidians.\nAixí per tant, la llum “artificial” seria aquella que emergeix de punts “no naturals”, és a dir, tot el relatiu a efectes màgics, exòtics , o que no se solen veure amb freqüència a la natura. Amb llum “artificial” entendríem la llum que ve de baix. Aquest tipus de llum s’utilitza per crear climes de tensió, misteri, por o amenaça. De la mateixa manera, els personatges il·luminats des de baix donen a entendre un tractament que realça les seves característiques de maldat, bogeria o perill.\nSobre el tractament de la color en la il·luminació per a cinema\npel que fa a el tractament de la color, és igualment important en tots aquests casos, per exemple: la llum que anomenem “natural” sol tenir una temperatura de 4200 º K en interiors (càlida) i 5500 º K (freda) en exteriors.\nLa llum “artificial” sol tenir un tractament de color exagerat encara que vingui de dalt (ara mateix penso en el tractament de color a Matrix) o el cas més clàssic, il·luminar des de baix en viu vermell, taronja, lila o verd els personatges malvats, il·luminar el castell de la bruixa (o de Mordor, tant se val) amb llums verdoses des de baix.\nCursos online d’iniciació a la direcció de fotografia\nEspero que aquest article t’hagi servit com a introducció a la il·luminació per a cinema.\net recomano continutar amb aquests dos articles.\nSegueix-nos per seguir aprenent com ser director de cinema\nGràcies per llegir-nos ! Si vols seguiraprendiendo cinema gratis, pots seguirnosen Facebook, Twitter o Instagram, on comparteixo cada dia frases motivadores de pel·lícules ycineastas.\nI també pots seguirnosen Youtube, és clar.\nAprèn gratis guió i direcció d i cinema\nSi encara no has vist el meu curs gratuït de guió de cinema, amb més d’una hora i mitja de continguts, aquí el pots veure.\ni aquí el curs de direcció de cinema, en el qual anirem veient llenguatge cinematogràfic i moltes més qüestions de l’ofici de director.\nIl·luminació per a cinema : conceptes bàsics\nAvui veurem conceptes bàsics en la il·luminació per a cinema, però molt importants . A la fi i al el cap, el cinema és bàsicament llum, i com vam jugar amb ella.


UNICEF treballa per donar suport a les dones i els infants afectats per la crisi de Líbia | UNICEF\nUNICEF treballa per donar suport a les dones i els infants afectats per la crisi de Líbia\nGairebé 100.000 persones ja han fugit a través de les fronteres per escapar de la violència i l’extensió del conflicte a Líbia. UNICEF ha enviat dos equipaments tècnics a Egipte i a Tunísia, que estan treballant en les prioritats de protecció infantil, aigua, sanejament i higiene, a més de coordinar i gestionar les operacions d’emergència.\nEs calcula que de les 100.000 persones que estan fugint del país, unes 40.000 han creuat la frontera des de Líbia a Tunísia, i unes 55.000 ho han fet cap a Egipte.\nAquesta primera onada de desplaçats per la crisi aLíbia està formada sobretot per homes, nacionals d’Egipte i Tunísia que estan retornant, o d’altres països. Si el conflicte continua al país, és probable que les xifres augmentin i provoquin un increment en el nombre de famílies que fugen, sobretot les mésvulnerables, fet que afectarà especialment dones i infants.\nEncara que no hi hagi informes sobre les necessitats humanitàries al país, la preocupació sobre l’accés de la població, isobretot dels ferits, als serveis desalut creix per moments.També preocupa l’accés als serveis bàsics en tot el país, arran, sobretot, del bloqueig de les rutes de subministraments de productes bàsics.\nUNICEF ha començat a mobilitzar recursos humans a gran escala des de la seva oficina regional i seu a Nova York. S’han enviat dos equips tècnics a Egipte i a Tunísia, que estan treballant en les prioritats de protecció infantil, aigua, sanejament i higiene, a més de coordinar i gestionar les operacions d’emergència.


Banyoles celebrarà el proper 5 d’Octubre de 2019 el 8è Festival Internacional de Dragon Boat\nEl 5 d’Octubre de 2019 és la data escollida per celebrar el 8è Festival Internacional de Dragon Boat a Banyoles. La pràctica del Dragon boat creix sense parar arreu del món:Això es així perquè tot i ser un esport de competició la tècnica bàsica és molt fàcil d’ aprendre i és apte gairebé per a tothom. Qualsevol grup de persones s’ho pot passar molt bé competint fins i tot havent fet una única sessió d’iniciació.\nCategoria1: Per a equips federats d’alt nivell.\ni a nivell inicial\nCategoria2: Equips diversos\nEn el marc del Festival també es durà a terme un concurs de fotografies a Instagram. Només cal que pengis la teva fotografia relacionada amb el Festival durant la jornada de celebració amb l’etiqueta #DBEmotions o #DragonBoatBanyoles i podràs guanyar premis i descomptes. Per inscriure’s podeu enviar un mail al correu: info@dragonboatemotions.com o bé per telèfon: +34 972 580 639\nAquest festival està organitzat pel Club Natació Banyoles, per Dragon Boat Emotions, i Agenda Sports& Elements. L’objectiu és donar a conèixer i promoure a casa nostra una activitat que, a més de ser un esport molt saludable, és un gran recurs per les empreses per la seva capacitat de motivar el treball en equip i una modalitat de lleure que aixeca passions arreu del món.”\nAgenda Sports & Elements, en col·laboració amb el Club Natació Banyoles va organitzar a l’Estany de Banyoles el primer Festival Dragon Boat de l’Estat espanyol l’any 2012. D’aleshores ençà, s’han celebrat anualment amb èxit creixent. La creació de Dragon Boat Emotions, amb tota la seva capacitat material i organitzativa, és el pas definitiu per consolidar aquests esdeveniments predestinats a ser una de les manifestacions esportives més populars que se celebren al voltant de l’Estany, també farà possible organitzar aquestes atractives trobades en altres llocs.\nL’experiència adquirida i l’estructura generada permeten oferir un servei d’organització de festivals a mida per a empreses, entitats i administracions que vulguin treure rèdit dels valors transversals, socials, esportius, culturals i econòmics que aquestes trobades generen.\nAl Festival de Hong Kong de l’any 1978 es van crear les normes i les bases per a la celebració de regates de piragües de Dragon Boat estandarditzades. Va ser l’inici de l’era moderna del Dragon Boat. D”aleshores ençà, arreu del món se celebren amb èxit centenars de festivals, alguns dels quals convoquen grans multituds, com el de Nova York amb 60.000 assistents.


«El cas de Catalunya pertany més a la psicopatologia social que a la política» - Diari de Girona\nAlbert Solé. Director de cinema\nalbert soler 10.02.2018 | 16:22\nAlbert Solé assistirà el dia 13 a l'estrena al cinema Truffaut de Girona del seu documental «Federal». El film pretén projectar les idees federalistes en aquests moments de radicalització, amb testimonis de líders polítics i pensadors, així com opinions de ciutadans anònims\nQuè fa un romanès ficant-se en la política catalana?\nPerdoni, té un nom i cognom molt macos, vostè, eh?\nEls seus tampoc no estan malament.\nHe, he, respecte a la pregunta, vist el panorama a vegades em venen ganes de tornar a Romania. El que passa és que néixer a Romania va ser accidental, en vaig marxar amb dos anys, soc més català que el pa amb tomàquet. En aquells anys en Ceaucescu encara era considerat un progre dins del socialisme, però els meus pares ja van veure el que venia.\nEntre els que entrevista al documental hi ha Daniel Cohn-Bendit. L'home ha passat d'anarquista a federalista?\nSí, ha passat per tot arreu. Això li atorga una visió retrospectiva molt interessant, i sobretot entén perfectament com funciona això tan complex de la construcció europea. M'he reconciliat amb el personatge.\nEl seu pensament polític està influït pel seu pare, Jordi Solé Tura?\nMolt. El meu pare tenia una gran visió anticipatòria, com es comprova llegint el que escrivia fa 40 anys, totalment vigent. Clar que també podem pensar que no avancem, que estem al dia de la marmota i tornem a estar on estàvem fa 40 anys.\nDe soca-rel, ja va néixer federalista. Jo dono continuïtat al que ell va formular.\nAlguna gent ara renega d'aquella Constitució que ell va ajudar a construir.\nVinga, guapos, poseu-vos-hi vosaltres (riu). A veure què serien capaços de fer amb una dreta amb 137 escons. Allò sí que va ser capacitat de pacte, saber negociar. Quan veig que ara no són capaços de pactar ni les coses més elementals, penso que els que abominen de la Constitució s'ho haurien de fer mirar. El problema és que avui tenim un nivell polític lamentable.\nEra més alt en la Transició?\nQui dispara avui contra la Constitució del 78, que va ser el gran pacte per solucionar els traumes històrics d'aquest país, ho fa des d'una òptica molt interessada.\nQui vol una Espanya federal podent tenir una Catalunya bicèfala?\nTanta gent opinant i tanta gent aportant solucions imaginatives, al final acabem en un nivell d'al·lucinació delirant. Això d'una presidència virtual que governa per Skype i una altra que estaria aquí és el súmmum, ja no saben què més inventar. Patim una pèrdua absoluta de referents.\nPotser sí, al final enyorarà Romania.\nÉs que el d'aquí em sembla una al·lucinació col·lectiva. El que passa a Catalunya pertany més al terreny de la psicopatologia social que al de la política.\nÉs classista, l'independentisme?\nÉs molt classista. Sobretot ho és aquesta curiosa aliança d'un independentisme d'arrel molt rural, amb una burgesia catalana que fa 30 anys, o 10, o 5, ni tan sols parlava català. Jo conec famílies d'aquestes, independentistes que fa quatre dies votaven el PP.\nNo em digui que no li fa ni una mica d'il·lusió viure a la Dinamarca del sud.\nJo desconeixia que Dinamarca tingués aquests nivells de corrupció. Ni aquests nivells de perversió del llenguatge polític. Això de voler ser Dinamarca fracturant la societat i amb la meitat de la població que no vol ser danesa, és molt complicat. Més que en Dinamarca del sud ens hem convertit en una paròdia.\nVostè que és del món del cinema, s'ha criticat que als Goya no es digués res del cas de Catalunya, ni dels presos.\nUn exemple més dels ecosistemes tancats, de societats tancades. Tothom s'estava referint al tema de l'afirmació feminista, però aquí, diguis el que diguis, et reclamen que parlis sempre del mateix. És un nivell al·lucinatori. Hòstia, és una cosa... Bé, vaig veure que vostès a Girona, en una plaça, tenen una Catalanotaverna. Hòstia, tu...\nI l'ajuntament canvia el nom de plaça Constitució per plaça 1 d'Octubre.\nM'ho diu seriosament?\nCom ho sent.\nHòstia puta. En el moment que ens trobem, de construcció europea, de món global, aquestes decisions em semblen patètiques.\nNo li veig llacet groc a la solapa.\nAi, és veritat. M'ha caigut i ara no sé on trobar-ne un altre, em sap greu.


Reconeixement als socis de Creu Roja\nEl divendres 30 de gener, a la Sala Gòtica del Palau dels Comptes de Castelló d’Empúries, es va fer un senzill però molt emotiu acte de reconeixement de “Més de 1000 anys de socis” de l’Assemblea Local de la Creu Roja de Roses-Castelló d’Empúries junt amb l’Ajuntament de la Vila. Es va voler donar les “GRÀCIES” a cinquanta-un veïns de Castelló d’Empúries, que en la majoria dels casos, porten més de vint-i-cinc anys col·laborant econòmicament en les finalitats de la Institució. Potser era més fàcil entendre en aquells moments la missió de la Creu Roja doncs estava en els nostres carrers, amb les seves ambulàncies, cobrint el transport sanitari amb voluntaris i el nostre jovent que volia donar-li una utilitat social al seu “servei militar obligatori”. La transformació realitzada per la Creu Roja en les seves activitats, per anar-se adaptant a les mancances que es detecten a la nostre societat, i sota el lema “cada cop més a prop de les persones”, fa que no sigui tan visible la seva presència, però en cap cas, disminueix la seva implicació i el seu compromís vers les persones més necessitades. A Castelló d’Empúries, encara és molt visible el servei de vigilància a les platges durant els mesos d’estiu, però també hi ha programes dirigits a la gent gran, amb el servei de teleassistència i d’ajuda domiciliaria complementaria, i a les persones més necessitades, amb programes contra la pobresa i l’exclusió social, mitjançant targetes precarregades per la compra de aliments frescos en el supermercat. No podem oblidar les altres vessants en les que la Creu Roja està amatent, com les emergències per catàstrofes naturals o grans accidents, o la cooperació internacional amb altres països on els recursos són molt més escassos. Cal que continuem treballant tots plegats, socis, voluntaris i entitats, per estar més a prop de les persones vulnerables i fer un món millor.


Aceites oliva | Aceite de oliva virgen extra | Comprar aceite - Olis Bargallo | Errors més comuns que cometem amb loli a la cuina\nolisbargallo.com 18.01.2022 Bloc\nTots pensem que fem servir l’oli a la cuina de forma correcta, perquè “sempre ha estat així”. Però moltes vegades cometem errors “des de sempre”, errors comuns que s’han instaurat als nostres costums al llarg del temps. En un altre post d’aquest bloc ja vam destacar els 5 errors més comuns que comenten a la cuina amb l’oli, però avui volem enumerar altres errors, per tal que a partir d’ara comencis a fer servir bé l’oli a la cuina.\nQuantes vegades puc reutilitzar l’oli? Com he de conservar l’oli d’oliva? Oli de girasol o oli d’oliva per a fregir? Quin oli és millor per a les amanides? Perquè un ingredient tan senzill, i que ens és tan propi com l’oli és tan desconegut, a vegades tan “maltractat” i tan poc cuidat. Comencem a repassar, llavor, els errors més comuns que cometem amb l’oli a la cuina.\nError: per fregir, sempre de girasol. No ha de ser una màxima. I és que, és molt comú pensar que millor el de girasol, perquè ha estat sempre un oli més assequible, i de sabor neutre. Però no sempre és el millor per a fregir. De fet, l’oli d’oliva és més adequat perquè suporta millor les altes temperatures, sense alterar les seves qualitats i sense arribar al punt de fum (que pot arribar a ser tòxic). A Olis Bargalló tenim, però una alternativa: l’oli vegetal alto oleico Bargasol, un oli de sabor més neutre, però que al ser alto oleico té un punt de fum molt alt, per la qual cosa, s’assembla molt a l’oli d’oliva.\nError: un oli suau per a les amanides. No, no és la millor tria. L’oli d’oliva suau és un oli refinat que no aporta sabor ni totes les qualitats organolèptiques que pot aportar i aporta un oli d’oliva verge extra. Aquest és el millor per a prendre en cru (en amanides, amb pa, amb verdures, peixos o carns al vapor o a la planxa). L’oli d’oliva verge extra és el que té uns nivells d’acidesa de 0,8º, i no té cap defecte organolèptic, per la qual cosa les seves propietats nutricionals i salutíferes estan intactes. A més, aportar sabor, i segons els gustos, es pot triar entre el sabor suau d’una arbequina o d’un argudell, o el fort i amb caràcter d’un picual.\nError: es pot reutilizar vàries vegades, si es cola. Gran error aquest. Efectivament, l’oli es pot reutilitzar a la cuina, si està nét, però no eternament. Per exemple, l’oli d’un ou ferrat, es pot fer servir per un altre vegada, un dia o dos després. Però no molt més enllà. A més, sempre, es pot reutilitzar per a fer el mateix producte amb el que es va fer servir abans. El que ens pot determinar si podem o no reutilitzar-lo és que el seu aroma és el correcte, i que no rancieja a l’olfacte. Si apareix una mínima olor de ranci l’hem de descartar. Quan fumeja de seguida o apareix molta escuma quan el fem servir reutilitzat, també, l’hem de descartar. Ara bé, si l’oli no ha pujat a altes temperatures -com passa quan fem escabetxos o confitats- es pot fer servir per elaborar un altre escabetx o per amanir, amb totes les aromes de les espècies i l’ingredient que hem escabetxat.\nError: fregir amb poc oli per a que l’aliment no quedi oliós. Gran error també aquest, ja que per a fer bons fregits, s’han de fer amb abundant oli. L’aliment ha de quedar submergit en oli. Si no es vol gastar massa oli, es pot fregir en una olla petita o en un cassó.\nConservar l’oli en una setrillera casolana i sempre a mà, al costat del foc. És pràcticament el pitjor dels errors, perquè així aconseguirem fer malbé l’oli d’oliva. L’oli d’oliva verge extra és un producte viu, que envelleix i que va perdent les seves qualitats dia a dia. Per a mantenir-les durant més temps intactes s’ha de conservar en les millors condicions: sempre en recipients de vidre fosc o llauna, és a dir, que no li toqui la llum, i sempre allunyat de les fonts de calor, a ser possible en un safareig que mantingui temperatures baixes. De fet, l’OOVE es podria conservar a la nevera per a mantenir les seves qualitats organolèptiques intactes.


El Consell inverteix 355.000 euros en la millora d’Alaró - Consell de Mallorca\nnull El Consell inverteix 355.000 euros en la millora d’Alaró\nEl Consell inverteix 355.000 euros en la millora d’Alaró\nL'Ajuntament d’Alaró ha dut a terme diferents actuacions de millora al municipi gràcies als 355.001,76 euros que el Consell de Mallorca, a través del Departament de Desenvolupament Local, ha invertit. Aquests diners procedeixen dels diferents Plans de subvencions que la institució insular té en marxa.\nEntre els projectes iniciats dins el Pla Especial d'inversions de competència municipal es troben la renovació de les xarxes d'abastament i clavegueram dels carrers Ermità Mir i Llorenç Rosselló i l’adquisició d’una agranadora. Aquests projectes han comptat amb una inversió de 150.000,00 euros.\nPer aquest motiu, el conseller de Desenvolupament Local, Joan Font; i el director insular de Cooperació Local i Caça, Joan Manera, han visitat les obres acompanyats pel batle del municipi, Guillem Balboa i la regidora i directora insular de Política Lingüística, Aina Sastre. Durant la visita, Balboa ha explicat als representants del Consell que "des de l'ajuntament seguim fent inversions concretes i petites amb l'objectiu donar solucions als problemes que més pateixen els habitants d’Alaró".\nAlaró també ha rebut una subvenció per valor de 28.272 euros per a la millora de l'eficiència energètica de l’enllumenat públic dels principals carrers del municipi.


Castelló es converteix en seu mundial de l'atenció a emergències a CIRE 2018 - À Punt\nCastelló es converteix en seu mundial de l'atenció a emergències a CIRE 2018\nLa Comunitat Valenciana és pionera amb el sistema de comunicació digital d'emergències COMDES.\nCIRE és el primer Congrés Internacional de Riscos i Emergències celebrat a Espanya\n02 d'octubre 2018 - 19:17\nCastelló es converteix aquests dies en l'epicentre mundial de l'atenció en emergències amb la celebració de CIRE 2018, el primer Congrés Internacional de Riscos i Emergències que es fa a Espanya.\nExperts internacionals i nacionals exposen des de hui les seues experiències en catàstrofes i mostren les últimes novetats en emergències i seguretat ciutadana. El fòrum, que se celebra al paranimf de la Universitat Jaume I, reuneix a una vintena d'especialistes i 5.000 professionals, i se centra en diversos temes: reptes en matèria de prevenció i extinció d'incendis estructurals, incendis forestals, rescats aquàtics, ofegaments i comunicació en situacions d'emergència.\nEn la primera jornada de ponències celebrada aquest matí han participat cossos de bombers internacionals tan destacats com els de Londres o Nova York que van intervindre en els atemptats terroristes contra les torres bessones de l'11S. Jeffrey Facinelli, cap de la unitat de bombers de Nova York, ha destacat la importància de l'entrenament, millorar i aprendre constantment per a ser millors professionals, i també l'aplicació de les noves tecnologies i nous protocols d'actuació. Durant la seua ponència, Facinelli ha emfatitzat en els avanços de les comunicacions i les tecnologies aplicables a l'extinció d'incendis en gratacels.\nEn aquest sentit, al fòrum s'han donat a conéixer altres avanços tecnològics aplicats a emergències com ara les cambres de calor, acció dels drons o la realitat virtual. Inma Remolar, directora de l'Institut de Noves Tecnologies de la Imatge de l'UJI, ha exposat l'aplicació de la realitat virtual en l'entrenament dels bombers, i d'aquesta forma aconseguir l'actuació més òptima per controlar el foc.\nLa Comunitat Valenciana és capdavantera en sistemes digitals de comunicació d'emergències amb la xarxa de Comunicacions Mòbils Digitals d'Emergències i Seguretat de la Generalitat (Xarxa COMDES). El responsable del Consorci Provincial de Bombers de Castelló, Andrés Balfagó, ha destacat: "és una xarxa digital molt moderna que cobreix el 90% de tot el territori de les comarques de Castelló i es continua treballant per perfeccionar-la, i a hores d'ara, en comunicacions estem al capdavant a escala mundial"\nLa xarxa COMDES té 172 estacions base a la Comunitat Valenciana i pròximament s'ampliarà a 40 més. En aquesta estan interconnectades les flotes de policia local, bombers, protecció civil, atenció sanitària, i serveis d'emergències amb l'objectiu de cooperar i coordinar els operatius davant una situació d'emergència o catàstrofe.\nDemà 3 d'octubre al Congrés s'aborden casos d'incencis forestals com el de Valparaíso, a Xile, de 2014 amb més de 1.040 hectàrees cremades, o el de Montpeller, a França, de 2010, que va arrasar més de 3.000 hectàrees.\nA més, el Consorci Provincial de Bombers de Castelló intervindrà amb una ponència sobre els desafiaments i protocols davant grans incendis forestals. Ja de vesprada, els responsables de comunicació de diversos serveis d'emergències d'àmbit estatal abordaran la importància de comunicar bé les situacions de crisi a una societat que cada vegada demana més prevenció.\nParal·lelament al Congrés es faran tallers dirigits a xiquets i xiquetes en la prevenció d'incendis i resposta davant d'emergències a la llar, a més de simulacres de rescat aquàtic i d'excarceració en accidents de trànsit.\nL'acte d'inauguració d'aquest Congrés es va celebrar ahir amb la presència del president de la Diputació de Castelló, Javier Moliner, i la infanta Elena de Borbó com a directora de projectes educatius de la Fundació MAPFRE qui va destacar que la divulgació de coneixements en aquesta matèria és imprescindible per avançar socialment.\nEl fòrum ha estat organitzat per la Diputació de Castelló junt amb el Consorci Provincial de Bombers i la Fundació MAPFRE, i ha comptat amb la col·laboració de la Universitat Jaume I.


Què hi ha de postres?: d’octubre 2015\nPanellets amb forma de ratolí 2015\nAquests any farem els panellets amb forma de ratolí. Amb una mica de pràctica són molt i molt senzills, i ràpids de fer.\nAmb les proporcions d'aquesta recepta sortirà un pes d'aproximadament 400 g.\nMassapà per fer panellets.\nAquí tenim la massa amb les mateixes mesures que les de l'entrada del Massapà per fer panellets. La massa no s'ha d'enganxar a la fusta de treball, ni tampoc a les mans. Si s'enganxa hi afegim farina d'ametlla i sucre proporcionalment; si és massa dura, s'hi afegeix una mica d'aigua. Ha de quedar just per a que no s'enganxi i poder-la treballar bé (la que he fet, sense posar-hi res, ha quedat perfecta). Quan menys la toquem i remenen millor, perquè també trauria l'oli d'ametlla i en coure'ls quedarien desformats i plans.\nTallarem la massa per la meitat, amb les mans l'estirem fent dos cilindres i amb una rasqueta, fem trossets de 16 g cadascun, de 4 g que serà la cua i d'una mica menys d'1 g que seran les orelles. Els he pesat amb una balança per a que quedin tots iguals.\nAgafarem un trosset de 16 g i el voltarem amb les mans per a que ens quedi rodó i li donarem forma de cilindre cònic que serà la base. Amb un bastonet de fusta hi fem un forat, que serà on hi enganxarem la cua.\nAmb el tros de 4 g de massa fem un cilindre prim, una mica cònic. Posem la punta gruixuda en el forat que hem fet, el dobleguem a sobre i ja tenim la cua feta i montada. Amb la punta del bastonet fem una mica de pressió a la part de davant. Aquí serà on hi enganxarem les orelles.\nAgafarem dos trossets dels més petits, els farem rodons amb el dit fent una mica de pressió a sobre i les aplanem.\nEls posem a sobre de l'espai que hem fet i ja tenim fetes les orelles.\nAmb la punta del bastonet, farem els ulls i el nas.\nEls posem sobre paper de forn que tindrem sobre una safata.\nEn un vas s'hi posa un ou, es bat amb una forquilla i amb molt de compte els pintem amb un pinzell.\nTindrem el forn calent a 200ºC, les resistències enceses a dalt i a baix i els courem 6 minuts sense ventilador. Han de tenir una ombra de color, però han de ser tous de dintre. En ser la safata gruixuda i l'altura que l'he posat, han quedat perfectes, tant de sobre com de sota.\nQuan els he tret del forn, de seguida es tornen a pintar amb el mateix batut de l'ou. Queden molt més brillants i es deixant refredar.\nQuan han estat ben freds, en un plat petit he fos una miqueta de xocolata negra a 30 ºC, l'he posat en una mànega de plàstic molt petita, amb un forat ben petit i s'omplen els ulls i el nas. Tenen un pes de 20 g cada un.\nAquest panellet amb forma de ratolí és el termòmetre més fiable i el que ens marca amb més claretat i precisió si tenim el massapà per fer panellets perfecta, tant d'ingredients com d'elaboració. Si els feu us han de quedar així. Si aquest us queda bé, els sabreu fer tots, ja que els altres són molt i molt més senzills.\nAra estic preparant la propera entrada que serà, la coca de pasense gluten.\nQue passeu una molt bona diada de tots Sants!! Menjant castanyes, panellets i si pot ser, fets per vosaltres mateixos que seran molt i molt més bons.\nPublicat per Ramon Juanola a 6:48\nEtiquetes de comentaris: Panellets amb forma de ratolí 2015\nAvui farem el muntatge del pastís de crema cremada sense lactosa. Per muntar-lo hem de tenir tres preparats diferents: el pa de pessic, la crema pastissera sense lactosa i la crema de cremar també sense lactosa.\nAmb les proporcions d'aquesta recepta sortirà un pes d'aproximadament 1020 g.\nAquí tenim el Pa de pessic. També el podríem fer sense gluten.\nAmb aquesta lira tallapastissos el tallem per la meitat.\nÉs un fil molt prim d'acer.\nEns ha quedat molt ben tallat.\nAquí tenim la crema pastissera sense lactosa amb les mateixes mesures que la recepta 330 g.\nAmb una espàtula posem la crema pastissera a sobre de la part de baix, que serà el mig del pastis.\nEs tapa amb l'altre meitat.\nI aquí la crema de cremar sense lactosa amb les mateixes mesures que la recepta 325 g.\nAmb una espàtula es posa crema de cremar, tan a la part de sobre com a les parets.\nI es crema una mica amb molt de compte.\nEl podem adornar amb cireres vermelles, maduixes, tota classe de fruita. En un cassó hi posem tres cullerades de melmelada d'albercoc, una cullerada d'aigua i una cullerada de sucre. Ho posem al foc remenant amb una cullera i ho deixem bullir un minut. Ho passem per un colador, apretant amb la cullera i quedarà un xarop. Amb un pinzell el pintem amb molt de compte.\nSi poseu tots els ingredients d'aquestes receptes sense lactosa i feu la elaboració tal com us he explicat, tots els intolerants a la lactosa tenim unes bones postres, un bon pastís, lluent, maco i ben bo! No es nota la diferència amb les altres cremes i pot ser encara és més bo. Si agafeu la recepta i el feu estic ben segur que us quedarà bé i em fareu molt feliç. Haurà valgut la pena de passar aquests petits moments fent aquestes receptes.\n(Aquests dies he estat pensant en fer més entrades per intolerants a la lactosa. Tenia moltes idees i he vist que en el mercat hi ha marques de nata, formatges, iogurts sense lactosa. Amb aquesta nata podríem fer mantega i amb aquests dos ingredients fer un munt de coses. Però no ho veig gens clar, no estic segur que siguin el 100% fiables i sense lactosa. Ara a la meva edat de 72 anys he descobert que també sóc intolerant a la lactosa i sé el que es passar-ho malament!. D'aquests pastís n'he menjat i m'ha anat molt i molt bé i per això he fet aquestes entrades. De totes maneres, a poc a poc i amb bona lletra, farem més receptes i si no són de nata, les farem de crema, de margarina, del que sigui...., però vull estar ben ben segur que tots els ingredients no portin gens de lactosa. )\nS'acosta la diada de Tots Sants i arriba el temps de fer els panellets. Aquest any els farem amb forma de ratolí . Serà l'entrada de la propera setmana.\nPublicat per Ramon Juanola a 7:04\nEtiquetes de comentaris: 1-Sense lactosa Pastís de Crema cremada\nLa crema de cremar porta molt de sucre, per a que quan cremem els pastissos de crema, braços de gitano, etc, ens agafi un color maco i lluent.\n70 g de llet d'ametlles.\n30 g de llet d'ametlles.\n17 g de maizena.\nEn un bol s'hi posen els ous sencers.\nEs baten com si es volgués fer una truita.\nEn el vas on hi tenim els 30 g de llet d'ametlles, s'hi afegeixen els 17 g de Maizena i es barregen amb una forquilla. Heu de pensar que un gram més o menys de maizena fa canviar la textura de la crema.\nEn el cassó on hi tenim els 70 g de llet d'ametlles hi posem els 150 g de sucre.\nEl posem al foc fins que comenci a bullir, remenant sense parar amb una espàtula de fusta planera, a poc a poc, rascant el fons del cassó per a que no es torri. Aquest cassó té els fons gruixut i va molt més bé a l'hora de coure perquè no es torra tant com si fos prim. També va molt bé que la rodona del foc sigui més petita que el diàmetre del cassó, que no escalfi molt la vora i així amb la rasqueta només haurem de rascar el centre per a que no es torri.\nQuan la llet comenci a bullir, la traurem del foc i la tirarem de cop en el bol dels ous batuts.\nHo barregem una mica amb el batedor.\nEn el mateix moment de posar-la al foc hi afegim la Maizena. Remenant sense parar amb una espàtula de fusta planera a poc a poc, rascant el fons del cassó per a que no es torri. S'enganxa molt més que les altres cremes perquè porta molt sucre. Hem d'estar pendents de la part planera de la espàtula que rasca el fons del cassó. Si s'enganxa es nota.\nSi és així s'ha de remenar més despressa i aixecar de tan en tan el cassó del foc. Si no bull, cal tornar-li a posar fins que bulli mig minut.\nAra que tenim las dues cremes sense lactosa, toca fer el pastís de pa de pessic sense lactosa de crema pastissera alcentre i a sobre i a les parets crema de cremar. Amb la pala ben calenta el cremaren, l'adornarem amb cireres vermelles confitades, amb un pinzell i melmelada de albercoc el pintarem. Ens quedarà ben lluent i maco.\nSerà la entrada de la propera setmana.\nPublicat per Ramon Juanola a 7:13\nEtiquetes de comentaris: 1-Sense lactosa Crema de cremar\nAquí teniu crema pastissera sense lactosa, a punt per farcir els pastissos, braços de gitano, lioneses, etc, Com sempre però, caldrà mirar molt i molt bé que tots els ingredients que feu servir siguin sense lactosa.\nAmb les proporcions d'aquesta recepta sortirà aproximadament uns 330 g de crema.\n200 g de llet d'ametlles\n50 g de llet d'ametlles\nMitja beina de vainilla (o pell de llimona i un trosset de branca de canyella)\nSepararem els rovells de les clares i els posarem en un bol, junt amb el sucre.\nEs barregen els rovells amb el sucre amb un batedor.\nEn el vas que hi tenim els 50 g de llet d'ametlles, s'hi afegeixen els 20 g de maizena i es barreja amb una forquilla (heu de pensar que un gram més o menys de maizena fa canviar la textura de la crema).\nEs talla longitudinalment la mitja beina de vainilla i es rasca la part interior. S'afegeix aquesta pols i la mitja beina tallada a dintre un cassó amb els 200 g de llet d'ametlles. També s'hi pot posar, com és el nostre cas, pell de llimona i un trosset de branca de canyella. Va molt bé posar la beina de vainilla o la llimona i canyella una o dues hores abans de bullir-la per a que agafi més gust. Es posa a bullir la llet en un cassó.\nAquests cassó té els fons gruixut i va molt més bé a l'hora de coure. No es torra tant com si fos prim. També va molt bé que la rodona del foc sigui més petita que el diàmetre del cassó, i així no escalfi molt la vora. Amb la rasqueta només haurem de rascar el centre per a què no es torri.\nQuan la llet vol començar a bullir, es passa per un colador per treure la pela de llimona i la canyella, i es posa en el bol dels rovells i el sucre. Si hi heu posat la mitja beina de vainilla no cal passar-la pel colador. Només es treu la mitja beina i es posa en el bol dels rovells (quedaran uns piquets negres a la crema).\nEn el mateix moment de posar-la al foc hi afegim la Maizena\nRemenant sense parar amb una espàtula de fusta planera, a poc a poc, rascant el fons del cassó per a que no es torri. Hem d'estar pendent de la part planera de la espàtula que rasca el fons del cassó. Si s'enganxa es nota (aquí hi ha el secret). Si és així s'ha de remenar més de pressa i s'aixeca de tan en tan el cassó del foc. Si no bull, cal tornar-li a posar fins que bulli mig minut. Ja veureu que anirà bé!\nFarem més entrades sense lactosa, i així tothom podrà menjar pastissos sense que li facin mal. En la propera entrada farem la crema de cremar sense lactosa.\nPublicat per Ramon Juanola a 8:53\nEtiquetes de comentaris: 1-Sense lactosa Crema pastissera (M)


Animació | Institut d'Ensenyaments esportius de Barcelona\nPreguntes freqüents sobre el grau superior d’Ensenyament i animació socioesportiva:\nQuin horari de classes té el cicle?\nA l’IEB podràs escollir en quin torn cursar-lo:\nmatí, de 8 a 14.30 h o\ntarda, de 15 a 21:30 h.\nÉs important que a la preinscripció hi posis el torn que vols, o tots dos, si vols tenir més opcions.\nQuins requisits he de complir per poder fer el cicle?\nHas de tenir el Batxillerat, la prova d’accés al grau superior, o un cicle formatiu de grau mitjà.\nQuina nota de tall necessito per entrar al cicle?\nLa nota de tall depèn del número de places ofertades i del número d’alumnes que es preinscriguin, i per tant no es pot saber fins al final del procés. Sí que podem dir que l’IEB oferta 90 places, 60 en horari de matí, i 30 en horari de tarda.\nOn es faran les classes?\nLes classes teòriques es faran a la seu provisional de l’Institut, a l’Avinguda Francesc Ferrer i Guàrdia, 16 i les pràctiques a instal·lacions esportives a la muntanya de Montjuïc o a les seves proximitats.\nDe què podré treballar si faig aquest cicle?\nEl cicle d’Ensenyament i animació socioesportiva et prepara per treballar en tres àmbits professionals molt dinàmics i en constant creixement durant els últims anys que, a més, són els que tenen una ocupabilitat més alta entre els joves: la iniciació esportiva, l’animació en el lleure i l’animació turística. Aquí hi trobaràs més informació.\nHauré de portar comprar material propi i portar-lo per fer les classes?.\nGairebé tot el material que es farà servir el posarà el centre. Només hauràs de portar la teva pròpia equipació esportiva o algun material individual que t’explicarà el professorat de cada mòdul quan comencin les classes.\nPuc accedir a la universitat un cop acabi el cicle?\nSi. Amb aquest cicle obtens el títol de tècnic o tècnica superior, que permet accedir a estudis universitari oficial de grau.\nEl curs 2019-20 va ser el 4t cicle formatiu de grau superior més demandat a tota Catalunya, d’un total de 98 cicles ofertats?.


Un segell per homenatjar La Fiebre del Oro - Fet a Sant Feliu\nUn segell per homenatjar La Fiebre del Oro\nEl Cercle Català de Col·leccionisme presenta aquest dimecres aquest segell que vol ser homenatge en el 30è aniversari de la seva fundació\nDimarts, 16 de gener de 2018 17:30h\nEl segell homenatja La Fiebre del Oro, en el trentè aniversari de la fundació de la banda\nHomenatge del Cercle Català del Col·lecionisme a una de les bandes mítiques de Sant Feliu: La Fiebre del Oro. Ara fa trenta anys de la fundació del grup i per això l'entitat ha decidit reconèixer-la amb un segell especial, que presentaran aquest dimecres a la seu social del Cercle, a l'Ateneu. Serà en un acte a les 18.15h, com a introducció de la 36a Tertúlia de col·leccionisme.\nL'entitat filatèlica dedica aquest nou segell a la banda, amb el nom de la banda i també el dibuix d'una guitarra. El Cercle Català del Col·leccionisme compta amb un catàleg de segells dedicats a temes de la ciutat: per exemple, fa dos anys se'n va fer un dedicat a la Torre de la Presó i també n'hi ha de Pere Dot, l'Estació o la Catedral, entre d'altres.\nLa Fiebre del Oro va ser un dels grups més destacats del panorama musical a Sant Feliu de finals dels anys 80 i 90. Integrat per Pep Altayó, Josep Coca, Jordi Pagès, Josep Casadó, Joan Marín i Carles Nadal, van gravar la seva primera maqueta i el 10 de juny del 1988 van tocar de teloners del grup La Frontera en la inauguració del Casal de Joves. Van editar quatre àlbums i van tocar en sales de Barcelona com Zeleste, Bikini, KGB, i en diferents ciutats arreu del país.\n16 de gener de 2018 22:38h\nAFEGIR QUE AL GRUP TAMBÉ HI VÀREN TOCAR JOSEP CASADO, JOAN MARÍN I JO MATEIX CARLES NADAL I QUE VÀREM EDITAR 4 ALBUMS.\nEn resposta a CARLES NADAL\n2.\t 22 de gener de 2018 10:22h\nD'acord, afegit! Gràcies.\nCARLES NADAL MOLINS DE REI\n1.\t 16 de gener de 2018 22:38h